laion/Wikipedia-Exotic huggingface dataset:
יאן קוטו

יאן בואנו קוטו (בפורטוגזית: Yan Bueno Couto; נולד ב-3 ביוני 2002 בקוריטיבה שבברזיל) הוא כדורגלן ברזילאי המשחק בעמדת המגן הימני בקבוצת בורוסיה דורטמונד מהבונדסליגה ובנבחרת ברזיל. קוטו גדל במחלקת הנוער של קוריטיבה. הוא ערך שתי הופעות ליגה במדי הקבוצה הבוגרת של המועדון. ב-1 במרץ 2020 חתם קוטו על חוזה לחמש שנים במנצ'סטר סיטי מהפרמייר ליג החל מ-1 ביולי. ב-25 בספטמבר 2020 הושאל קוטו למשך עונה אחת לז'ירונה מהליגה הספרדית השנייה. ב-14 בנובמבר ערך את הופעת הבכורה שלו במועדון, בהפסד 1-0 למיורקה במסגרת המחזור ה-12 בליגה. ב-19 במרץ 2021 הבקיע את שער הבכורה שלו במועדון, בניצחון 2-1 על לאס פאלמאס במסגרת המחזור ה-30 בליגה. הוא ערך 26 הופעות ליגה במהלך תקופת ההשאלה, בהן הבקיע שני שערים. ב-21 באוגוסט 2021 הושאל קוטו למשך עונה אחת לספורטינג בראגה מליגת העל הפורטוגלית. ב-29 באוגוסט ערך את הופעת הבכורה שלו במועדון, בתיקו 0-0 נגד ויטוריה דה גימארייש במסגרת המחזור הרביעי בליגה. ב-20 במרץ 2022 הבקיע את שער הבכורה שלו במועדון, בניצחון 2-1 על פורטימוננסה במסגרת המחזור ה-27 בליגה. בסך הכל ערך 28 הופעות ליגה במהלך תקופת ההשאלה, בהן הבקיע שער אחד. ב-25 ביולי 2022 הושאל קוטו פעם נוספת למשך עונה אחת לז'ירונה, שהעפילה ללה ליגה. ב-14 באוגוסט ערך את הופעת הבכורה שלו בליגה, בהפסד 1-0 לוולנסיה במסגרת המחזור הראשון. ב-3 באוגוסט 2024 הושאל קוטו לבורוסיה דורטמונד לעונה אחת. ב-12 באוקטובר 2023 ערך קוטו את הופעת הבכורה שלו בנבחרת ברזיל, בתיקו 1-1 נגד נבחרת ונצואלה במסגרת מוקדמות מונדיאל 2026. נכלל בסגל נבחרת ברזיל לטורניר קופה אמריקה 2024. נבחרת ברזיל בכדורגל עד גיל 17 גביע העולם עד גיל 17 (1): 2019 יאן קוטו, ברשת החברתית אינסטגרם יאן קוטו, באתר Transfermarkt יאן קוטו, באתר Soccerway יאן קוטו, באתר BDFutbol יאן קוטו, באתר WorldFootball.net יאן קוטו, באתר National Football Teams יאן קוטו, באתר FootballDatabase.eu Yan Couto agrees deal באתר הרשמי של מנצ'סטר סיטי, 1 במרץ 2020 (באנגלית) El lateral Yan Couto arriba al Girona cedit pel City באתר הרשמי של ז'ירונה, 25 בספטמבר 2020 (בספרדית) etapa de Yan Couto al Girona FC באתר הרשמי של ז'ירונה, 25 ביולי 2022 (בספרדית) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית)
פרדריק אנדרה ביורקן

פרדריק אנדרה ביורקן (בנורווגית: Fredrik André Bjørkan; נולד ב-21 באוגוסט 1998 בבודה שבנורווגיה) הוא כדורגלן נורווגי המשחק בעמדת המגן השמאלי בקבוצת בודה/גלימט מליגת העל הנורווגית ובנבחרת נורווגיה. ביורקן גדל במחלקת הנוער של בודה/גלימט. הוא ערך 121 הופעות ליגה במדי הקבוצה הבוגרת של המועדון, רובן במסגרת ליגת העל הנורווגית, בהן הבקיע שמונה שערים. ב-1 בדצמבר 2021 חתם ביורקן על חוזה לשלוש שנים וחצי בהרטה ברלין מהבונדסליגה, החל מ-1 בינואר 2022. ב-23 בינואר ערך את הופעת הבכורה שלו במועדון, בהפסד 1–4 לבאיירן מינכן במסגרת המחזור ה-20 בליגה לעונת 2021/2022. בסך הכל ערך תשע הופעות ליגה במדי המועדון. ב-29 באוגוסט 2022 הושאל ביורקן למשך עונה אחת לפיינורד מליגת העל ההולנדית. ב-3 בספטמבר ערך את הופעתו היחידה במדי המועדון, בניצחון 3–4 על גו אהד איגלס במסגרת המחזור החמישי בליגה לעונת 2022/2023. ב-4 בינואר 2023 בוטלה השאלתו, והוא עבר בחזרה לבודה/גלימט. ב-6 ביוני 2021 ערך ביורקן את הופעת הבכורה שלו בנבחרת נורווגיה, בהפסד 1–2 לנבחרת יוון במשחק ידידות. בודה/גלימט אליפות נורווגיה (2): 2020, 2021 פרדריק אנדרה ביורקן, באתר Transfermarkt פרדריק אנדרה ביורקן, באתר Soccerway פרדריק אנדרה ביורקן, באתר WorldFootball.net פרדריק אנדרה ביורקן, באתר National Football Teams פרדריק אנדרה ביורקן, באתר FootballDatabase.eu Fredrik Andre Björkan wechselt zu Hertha BSC באתר הרשמי של הבונדסליגה, 1 בדצמבר 2021 (בגרמנית) heeft met Bjørkan veertiende zomeraanwinst binnen באתר vi, ‏ 29 באוגוסט 2022 (בהולנדית) Feyenoord neemt na half jaar al afscheid van Bjørkan באתר Vi, ‏ 4 בינואר 2023 (בהולנדית) ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פרדריק אנדרה ביורקן".
פטריק ולמארק

ינס פטריק ולמארק (בשוודית: Jens Patrik Wålemark; נולד ב-14 באוקטובר 2001 בגטבורג שבשוודיה) הוא כדורגלן שוודי המשחק בעמדת קשר הכנף בקבוצת פיינורד מליגת העל ההולנדית. ולמארק החל לשחק כדורגל בקבידינג FIF מהליגות הנמוכות בשוודיה. ב-1 בינואר 2020 חתם בהאקן מליגת העל השוודית, במדיה ערך 50 הופעות ליגה והבקיע 12 שערים. ב-17 בינואר 2022 חתם ולמארק בפיינורד מליגת העל ההולנדית. ב-6 בפברואר ערך את הופעת הבכורה שלו במועדון, בניצחון 4-0 על ספרטה רוטרדם במסגרת המחזור ה-21 בליגה לעונת 2021/2022. ב-10 באפריל הבקיע את שער הבכורה שלו במועדון, בניצחון 4-1 על הראקלס אלמלו במסגרת המחזור ה-29 בליגה. ולמארק הוא חלק מסגל נבחרת שוודיה עד גיל 21. פיינורד אליפות הולנד: 2022/2023 פטריק ולמארק, באתר Transfermarkt פטריק ולמארק, באתר Soccerway פטריק ולמארק, באתר WorldFootball.net פטריק ולמארק, באתר FootballDatabase.eu ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "פטריק ולמארק".
גודזילה x קונג: אימפריה חדשה

גודזילה x קונג: אימפריה חדשה (באנגלית: Godzilla x Kong: The New Empire) הוא סרט מפלצות אמריקאי משנת 2024 בבימויו של אדם וינגרד. זהו הסרט החמישי בזיכיון יקום המפלצות של אולפני לג'נדרי. הסרט יצא לאקרנים ב-29 במרץ 2024 בארצות הברית. בסרט מככבים השחקנים דן סטיבנס, רבקה הול, בריאן טיירי הנרי, קיילי הוטל, פלה צ'ן, אלכס פרנס ורייצ'ל האוס. הצילומים החלו ביולי 2022 וצולמו בגולד קוסט שבקווינסלנד, אוסטרליה. זהו גם הסרט ה-38 בזיכיון של גודזילה, הסרט ה-13 בזיכיון של קינג קונג והסרט האמריקאי החמישי של גודזילה. בדומה לקודמו הסרט מפגיש בין מפלצות הענק גודזילה וקינג קונג בעוד השניים משתפים פעולה כדי להתמודד מול איום גדול אף יותר. רבקה הול - ד"ר אילין אנדרוס: אנתרופולוגית העובדת בסוכנות מונארך. בריאן טיירי הנרי - ברני הייס: טכנאי אייפקס לשעבר שהפך לתאורטיקן. קיילי הוטל - ג'יה: בתה המאומצת של אילין אנדרוס והמתקשרת של קינג קונג. דן סטיבנס פלה צ'ן אלכס פרנס רייצ'ל האוס קונג - גורילה מפלצתי המתואר כאחרון מסוגו ונערץ כמלך וכאל באי הגולגולת על ידי ילידי האי.קונג היפגש עם אויבו סקאר קינג ומאמץ את סוקו מבני מינו הצעיר של קונג. גודזילה - טורף אלפא קדמוני שקיומו נשמר בסוד על ידי סוכנות מונארך מאז שנת 1954 גודזילה הורגת מפלצת בשם ארקניד ופוגש יריבו המפלצתי בשם שימו (איום העצום). בנוסף, בסרט מופיעים עוד מספר מפלצות שגודזילה וקונג נלחמים בהם שניהם. נכון ל-1 באפריל 2024, "גודזילה x קונג: האימפריה החדשה" הוא הסרט השלישי המרוויח ביותר של שנת 2024, לאחר שצבר 194 מיליון דולר ברחבי העולם בסוף השבוע הפותח שלו. הסרט עלה על הציפיות, והרוויח 114 מיליון דולר מ-64 שווקים בינלאומיים ו-80 מיליון דולר בצפון אמריקה במהלך סוף השבוע הראשון שלו. סין הובילה במכירות קופות מחוץ לארצות הברית עם 44 מיליון דולר, אחריה מקסיקו עם 12.8 מיליון דולר והודו עם 5.5 מיליון דולר. אתר האינטרנט הרשמי של גודזילה x קונג: אימפריה חדשה (באנגלית) גודזילה x קונג: אימפריה חדשה, ברשת החברתית פייסבוק גודזילה x קונג: אימפריה חדשה, ברשת החברתית אקס (טוויטר) גודזילה x קונג: אימפריה חדשה, ברשת החברתית אינסטגרם "גודזילה x קונג: אימפריה חדשה", במסד הנתונים הקולנועיים IMDb (באנגלית) "גודזילה x קונג: אימפריה חדשה", באתר Rotten Tomatoes (באנגלית) "גודזילה x קונג: אימפריה חדשה", באתר Metacritic (באנגלית) "גודזילה x קונג: אימפריה חדשה", במסד הנתונים הקולנועיים KinoPoisk (ברוסית) רשף שייר, ‏"קונג X גודזילה: האימפריה החדשה" הוא תרגיל במופרכות, באתר מעריב אונליין, 28 במרץ 2024 לירן יושעי, ‏"גודזילה x קונג: אימפריה חדשה" הוא בדיוק מה שהמעריצים מחפשים, באתר ‏מאקו‏, 28 במרץ 2024 ארז דבורה, "גודזילה X קונג: אימפריה חדשה": אפילו ב-1 באפריל אי אפשר לומר שזה סרט טוב, באתר ynet, 1 באפריל 2024 אורון שמיר, "גודזילה X קונג: האימפריה החדשה" נועד לאלה שרוצים לכבות את המוח, באתר הארץ, 2 באפריל 2024 Rebecca Rubin, Box Office: ‘Godzilla x Kong’ Stomps to $194 Million Worldwide, ‘Dune 2’ Glides Past $600 Million Milestone, Variety, ‏2024-03-31 (באנגלית אמריקאית)
אנבל מלצר

אנאבל הנקין מלצר (באנגלית: Annabelle Henkin Melzer) (נולדה ב-1940 היא במאית וחוקרת תיאטרון ממוצא אמריקאי, שעמדה בראש החוג לתיאטרון באוניברסיטת תל אביב. מלצר נולדה בניו יורק בשם אנאבל הנקין, ועלתה לישראל ב-1972. תחום המחקר העיקרי שלה היה התנועה הדאדאיסטית, ואת עבודת הדוקטורט שלה בנושא השלימה באוניברסיטת קולומביה בבוסטון ב-1973. גם בישראל המשיכה במחקר זה, הרצתה בחוג לתולדות התיאטרון באוניברסיטה העברית בירושלים, והייתה ראש החוג לאומנות התיאטרון באוניברסיטת תל אביב. ב-1981 הייתה אחת המנהלות במחנה הקיץ הראשון של "מתאן" (מפעל תרבות ואומנות לנוער), בו השתתפו כ-200 בני נוער שעסקו בתחומי האומנות ההצגתית. ב-1982 השתתפה בסדרת ההרצאות "כיוונים חדשים" של מוזיאון ישראל, שביקשה לחקור את היחסים בין אומנויות הבמה השונות, וב-1987 הייתה אחת המועמדות להחלפת אורנה פורת בניהול תיאטרון הילדים והנוער מייסודה, אך לא זכתה בתפקיד. בסוף שנות ה-90 עזבה את ישראל ושבה להתגורר בארצות הברית. חקירה - מחזה מאת נורמן פנטון וג'ון בלייר המתעד את חקירת מותו של המנהיג הדרום אפריקאי סטיב ביקו. מלצר צפתה בהצגה בניו יורק כששהתה שם בשנת שבתון, והחליטה להפיק אותה גם בישראל (החאן, 1978) ארבי על האי - הצגה לילדים על פי ספרו של ויליאם סטייג ובתרגומו של יהודה מלצר (החאן, 1980) קברט וולטר 1984 - פסטיבל מחווה במוזיאון ישראל שניסה לשחזר את "קברט וולטר" מ-1916 בציריך, באמצעות מפגש בין יצירות דאדא היסטוריות ויצירות דאדאיסטיות (מוזיאון ישראל, 1984) Melzer, Annabelle. "Dada Performance at the Cabaret Voltaire." ARTFORUM (USA 12 (1973): 74-78. Henkin, Annabelle. "From Dada performance to the Surrealist sketch." (Ph.D diss. Columbia, 1973). Winograd, Annabelle, and Annabelle Melzer. Latest Rage the Big Drum: Dada and Surrealist Performance. No. 7. Ann Arbor, Mich.: UMI Research Press, 1980. Melzer, Annabelle Henkin. "The Dada Actor and Performance Theory." Battcock e Nickas (1984): 33-57. Rothwell, Kenneth Sprague, and Annabelle Henkin Melzer. Shakespeare on Screen: An International Filmography and Videography. Mansell, 1990. Melzer, Annabelle Henkin. Dada and surrealist performance. Baltimore: Johns Hopkins University Press, 1994. Melzer, Annabelle. "‘Best Betrayal’: The Documentation of Performance on Video and Film." New Theatre Quarterly 11.42 (1995): 147-157. Melzer, Annabelle, "Spectacles and Sexualities: The" Mise-en-Scène" of the" Tirailleur Sénégalais" on the Western Front, 1914-1920." In Melman, Billie. Borderlines. Routledge, 2013. 217-248. Staff Directory, Tel Aviv University (באנגלית אמריקאית) ⁨מחנה קיץ של "מתאן", באתר דבר, ‏6 יולי 1981 'כיוונים חדשים' במוזיאון ישראל, באתר דבר, ‏11 נובמבר 1981 אביגל חוזרת?, באתר מעריב⁩, ‏25 דצמבר 1987 ⁨חקירה בחאן, באתר מעריב⁩, ‏26 דצמבר 1978 ארבי על האי, באתר תיאטרון החאן ⁨בין הצלילים, באתר מעריב⁩, ‏13 מרץ 1984
אסקיאל בוז'אודה

אסקיאל אדוארדו בוז'אודה (בספרדית: Ezequiel Eduardo Bullaude; נולד ב-26 באוקטובר 2000 במאיפו שבארגנטינה) הוא כדורגלן ארגנטינאי המשחק בעמדת הקשר ההתקפי בקבוצת פיינורד מליגת העל ההולנדית. בוז'אודה החל את הקריירה המקצוענית שלו בקבוצת גודוי קרוס מליגת העל הארגנטינאית. הוא ערך 77 הופעות ליגה במדי המועדון, בהן הבקיע 16 שערים. ב-30 באוגוסט 2022 חתם בוז'אודה על חוזה לחמש שנים בפיינורד מליגת העל הארגנטינאית. ב-11 בספטמבר ערך את הופעת הבכורה שלו במועדון, בניצחון 3-0 על ספרטה רוטרדם במסגרת המחזור השישי בליגה לעונת 2022/2023. פיינורד אליפות הולנד: 2022/2023 אסקיאל בוז'אודה, ברשת החברתית אינסטגרם אסקיאל בוז'אודה, באתר Transfermarkt אסקיאל בוז'אודה, באתר Soccerway אסקיאל בוז'אודה, באתר BDFutbol אסקיאל בוז'אודה, באתר WorldFootball.net אסקיאל בוז'אודה, באתר FootballDatabase.eu Feyenoord versterkt zich met Ezequiel Bullaude באתר הרשמי של פיינורד, 30 באוגוסט 2022 (בהולנדית)
מחיאת כפיים בעמידה

מחיאת כפיים בעמידה (וגם תשואות בעמידה) היא סוג של מחיאות כפיים סוערות המתרחשות בעת שהקהל היושב נעמד תוך כדי מחיאות כפיים, לאחר הופעה או נאום יוצאי דופן. מחיאת כפיים בעמידה נחשבת מחווה של כבוד מיוחד, ונהוגה לעיתים קרובות בעת כניסה או עזיבה של נואם או מבצע על הבמה, בעת שהתשואות נמשכות עד שהאדם עוזב או מתחיל את נאומו או מופעו, ולעיתים לצורך בקשת הדרן בסוף הופעה. באנגלית, המונח המקובל למחיאת כפיים בעמידה הוא "Standing Ovation", ומקורו מהמילה הלטינית "Ovo", שמשמעותה "אני שמח". ברומא העתיקה, היו זוכים מפקדים צבאיים החוזרים מהקרב לאוביישן(אנ'), שהוא סוג של טריומף, גם במקרים שבהם הישגיהם בקרב לא עמדו בדרישות הניצחון, אך עדיין היו ראויים לשבח (כמו מרקוס ליקיניוס קראסוס לאחר תבוסתו מול ספרטקוס). מדיה וקבצים בנושא מחיאת כפיים בעמידה בוויקישיתוף ערך זה הוא קצרמר בנושא תרבות. אתם מוזמנים לתרום לוויקיפדיה ולהרחיב אותו.
תיאודור הופמן

תיאודור הופמן (בגרמנית: Theodor Hoffmann‏; 27 בפברואר 1935 – 1 בנובמבר 2018) היה איש צבא מזרח גרמני. הוא כיהן כמפקד הצי של גרמניה המזרחית בשנים 1987–1989 וכשר ההגנה האחרון בממשלת מזרח גרמניה בשנים 1989–1990. הופמן נולד בכפר גוסטוול שבחבל מקלנבורג למשפחת חקלאים. בצעירותו היה חבר בתנועת הנוער הגרמני החופשי. בגיל 17 הוא התנדב לשרת במשטרה הימית של מזרח גרמניה. בהמשך הוא התקבל ללימודים בבית הספר לקצינים, אותו סיים בשנת 1955. הופמן שירת תקופה קצרה כקצין הדרכה. בשנת 1956 מונה למפקד ספינת טורפדו, עליה פיקד במשך 3 שנים. ב-1960 עד 1963 למד באקדמיה צבאית של הצי הסובייטי בלנינגרד. לאחר שובו מהלימודים בברית המועצות מילא שורה של תפקידים בשייטת השישית של הצי המזרח גרמני. בשנת 1968 מונה לראש המטה של השייטת. בשנים 1971–1974 פיקד על השייטת השישית. בשנת 1974 מונה לראש אגף מבצעים במטה של הצי המזרח גרמני. בשנת 1977 הועלה לדרגת קונטר-אדמירל. בשנת 1985 מונה לראש המטה של הצי המזרח גרמני. ב-1 במרץ 1987 הועלה תיאודור הופמן לדרגת ויצה-אדמירל וב-1 בדצמבר של אותה שנה – הוא התמנה למפקד הצי המזרח גרמני ובמקביל גם לתפקיד סגן שר ההגנה של מזרח גרמניה. בנובמבר 1989, בעקבות מחאה ציבורית, התפטרו מתפקידם מרבית שרי הממשלה המזרח גרמנית. תיאודור הופמן התמנה לשר ההגנה של מזרח גרמניה במקומו של היינץ קסלר. בעקבות המינוי הועלה הופמן לדרגת אדמירל. הופמן מילא את תפקיד שר ההגנה והמפקד בפועל של צבא העם הלאומי עד לאיחוד גרמניה מחדש ב-1990. לאחר איחוד גרמניה עבד הופמן כיועץ בחברות ספנות שונות בגרמניה. הוא מת בביתו בברלין ב-1 בנובמבר 2018. מדיה וקבצים בנושא תיאודור הופמן בוויקישיתוף
מחוז פאטום וואן

מחוז פאטום וואן (בתאית: ปทุมวัน) הוא מחוז אמיד הממוקם במרכז העיר בנגקוק שבתאילנד, בקרבת העיר העתיקה של קלונג פאדונג קרונג קאסם. המחוז גובל בכמה מהשכונות היוקרתיות ביותר של בנגקוק, כולל סיאם, רטצ'פרסונג ולומפיני. אחד המאפיינים הבולטים של הרובע הוא שפע מרכזי הקניות שבו. בין אלה בולטים במיוחד מרכזי הקניות Siam Paragon, CentralWorld ו-MBK Center. בנוסף המחוז מכיל גם בתי מלון מפוארים, מסעדות רבות, ואטרקציות תיירותיות שונות, אשר הופכות אותו ליעד פופולרי במיוחד בקרב מטיילים המבקרים בבנגקוק. המחוז נודע כיום גם בזכות השטחים הירוקים העצומים שבו, כולל פארק לומפיני והקמפוס של אוניברסיטת צ'וללונגקורן אשר היינה אחת האוניברסיטאות היוקרתיות בתאילנד. עד סוף המאה ה-19 האזור היה בעיקר אזור כפרי. עם זאת, בסוף המאה ה-19 נבנו באזור זה לראשונה וילות מלכותיות ובשנת 1915 נוסד מחוז פאטום וואן באופן רשמי. מאז עבר המחוז פיתוח משמעותי והפך למרכז בולט של מסחר, תיירות ותרבות. המחוז משתרע כיום על פני 8.37 קמ"ר. אתר האינטרנט הרשמי של מחוז פאטום וואן ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "מחוז פאטום וואן".
רובע הבילויים של טורונטו

רובע הבילויים של טורונטו (באנגלית: Toronto Entertainment District) הוא אזור במרכז העיר טורונטו שבקנדה. האזור נודע בשל אפשרויות הבילוי הרבות שבו, סצנת חיי הלילה שבו, והאטרקציות התרבותיות שבו. אטרקציות התיירות הבולטות באזור כוללות בין היתר את מגדל התקשורת מגדל סי אן אשר בגובה 1,815 מטרים, אצטדיון רוג'רס סנטר המשמש כמגרש הביתי של קבוצת הבייסבול של טורונטו בלו ג'ייס וקבוצת הכדורגל של טורונטו ארגונאוטס, והיכל התהילה של ההוקי, שמוקדש להיסטוריה של ספורט ההוקי קרח. בנוסף האזור מכיל גם מוסדות בולטים של אמנויות הבמה, כולל תיאטרון אלכסנדרה המלכותי. לרובע הבילויים של טורונטו סצנת חיי לילה מצליחה, עם ברים רבים, מועדוני לילה ומקומות בהם מתקיימים הופעות מוזיקליות. האזור מכיל גם מגוון מסעדות המגישות מאכלים ממטבחים מגוונים. אצטדיון רוג'רס סנטר מגדל סי אן רחוב קינג אתר האינטרנט הרשמי של רובע הבילויים של טורונטו
הפרובינציות המאוחדות של מרכז אמריקה

הפרובינציות המאוחדות של מרכז אמריקה (בספרדית: Provincias Unidas del Centro de América), הייתה מדינה באמריקה הלטינית שהתקיימה מיולי 1823 עד 1840. היא הוקמה כרפובליקה פדרלית. סמלה ודגלה מהשנים 1823–1824 התייחסו למדינה כ"הפרובינציות המאוחדות של מרכז אמריקה" (Provincias Unidas del Centro de América), אך בחוקה, בדגל ובסמל מ-1824 היא נקראה הרפובליקה הפדרלית של מרכז אמריקה (República Federal de Centroamérica). לעיתים אף קוראים לה באנגלית ארצות הברית של מרכז אמריקה (United States of Central America). הרפובליקה הורכבה מגואטמלה, אל סלוודור, הונדורס, ניקרגואה וקוסטה ריקה. בשנות ה-30 של המאה ה-19 הצטרפה מדינה נוספת לאיחוד, לוס אלטוס, שהשתרעה על שטחים שנמצאים כיום בגואטמלה ומקסיקו. בשנים 1838–1840 התחוללה במדינה מלחמת אזרחים. ליברלים מרכז אמריקאים האמינו שהרפובליקה המאוחדת תהיה מודרנית ודמוקרטית וכלכלתה תהיה מבוססת על סחר בין האוקיינוס האטלנטי והאוקיינוס השקט שיעבור דרכה. שאיפות אלו משתקפות בסמלי המדינה: הדגל מורכב מקו לבן, שמסמל את הרפובליקה, בין שני קווים תכולים, שמסמלים את האוקיינוסים. בסמל ישנם חמישה הרים, שמסמלים חמש מדינות, בין שני אוקיינוסים. למעשה, הפדרציה עמדה בפני בעיות בלתי נתנות לפתרון. להקמת המדינה התנגדו השמרנים, הקתולים ובעלי הנכסים. היה קושי רב בתנועה ובתקשורת בין המדינות. כמו כן, מרבית האוכלוסייה לא הייתה נאמנה ומחויבת לפדרציה. מיקום מוסדות השלטון בגואטמלה סיטי הוביל לחשש מצד שליטה גוואטמלית באיחוד ולבסוף למחאות שגרמו להעברת מוסדות השלטון ותואר הבירה לסן סלבדור ב-1831. תוך זמן קצר פרצו מלחמות בין חלקים שונים באוכלוסייה ובין המדינות בתוכה. העוני וחוסר היציבות הפוליטית באזור מנעו חפירת תעלה בין-אוקיינוסית (ראו תעלת פנמה ותעלת ניקרגואה) ממנה יכלה המדינה להרוויח כספים לשיקום הכלכלה. 1823–1825: חוסה ססילו דל וייה 1825–1829: מנואל חוסה ארסה 1829–1830: חוסה פרנסיסקו בארונדיה 1830–1839: פרנסיסקו מורסן האיחוד פורק לאחר מלחמת אזרחים בין השנים 1838 ו-1840. ההתפוררות החלה כשב-5 בנובמבר 1838 הכריזה ניקרגואה על עצמאותה מהאיחוד. לאחר מכן הכריזו גם הונדורס וקוסטה ריקה על עצמאותן. הפדרציה התפרקה למעשה ב-1840 כשארבע מחמש החברות בה הכריזו על עצמאות. רשמית, סופו של האיחוד היה בהכרזת העצמאות של אל סלוודור בפברואר 1841. נעשו מספר ניסיונות לאחד מחדש את מרכז אמריקה, אך ללא הצלחה. למרות כישלון האיחוד הפוליטי, תחושת ההיסטוריה המשותפת והתקווה לאיחוד מחודש ממשיכה להתקיים באומות שהיו חברות בפדרציה. כך, למשל, בשנים 1856–1857 הצליחו מדינות האזור להקים קואליציה משותפת למניעת פלישה מצד ההרפתקן הצפון אמריקאי ויליאם ווקר. כיום, בכל דגלי חמש המדינות שהיו חברות באיחוד משתקף אותו מוטיב של שני פסים כחולים וביניהם פס לבן. אמריקה המרכזית רפובליקת קולומביה הגדולה הקונפדרציה הפרו-בוליביאנית מדיה וקבצים בנושא הפרובינציות המאוחדות של מרכז אמריקה בוויקישיתוף מרכז אמריקה - איחודים ופדרציות מפת האיחוד הפרובינציות המאוחדות של מרכז אמריקה, באתר אנציקלופדיה בריטניקה (באנגלית)
תומר מחלוף

תומר מחלוף (נולד ב-25 ביולי 1991) הוא שחקן ודוגמן ישראלי; שיחק בבית ליסין והבימה ובתיאטרון אורנה פורת, וכן בטלוויזיה ובקולנוע. ידוע בעיקר בעקבות תפקידו כדוד, סטודנט למתמטיקה, בסדרה חאנשי של HOT. מחלוף נולד ב-1991 בבת ים הצעיר מבין שלושה ילדים, לאבא קצב ואם מוכרת בחנות ללבני נשים. הוא למד בתיכון שז"ר בעיר במגמת תיאטרון. בגיל 15 חזר בתשובה ועבר לישיבת כף החיים, ישיבה חרדית בירושלים, אך כעבור מספר שנים התרחק מהדת ויצא בשאלה. בגיל 24 עבר לתל אביב. הוא סיים את לימודיו בסל"ה - הסטודיו לאמנויות התיאטרון מיסודו של יורם לוינשטיין בשנת 2018. במסגרת לימודיו בסטודיו של יורם לוינשטיין הופיע בהצגות "הנשים האבודות מטרויה", "מראה מעל הגשר", "בית הרוחות" ו"האנה בהאוונה". עם סיום לימודיו, הופיע בהצגה "מורה לחיים" של תיאטרון אורנה פורת, ו"שבעה" בתיאטרון בית לסין. ב-2021 הופיע בהצגה "הקב"ן" בתיאטרון הבימה, בתפקיד בני אפריאט, לוחם גולני. ב-2019 שיחק בסרט הווירטואלי הקצר "שיר מלחמה" בבימויו של יאיר אגמון. הסרט השתתף בפסטיבל הסרטים של ונציה באותה שנה. ב-2021 הופיע בתפקיד הראשי בסרט "רות" בבימויה של הילה ארציאל. ב-2017 הופיע בתפקיד-משנה בעונה השנייה של הסדרה "כיפת ברזל" העוסקת בחיילים חרדים בצה"ל. ב-2019 שיחק בתפקיד מרכזי בדוקו-דרמה של כאן 11 "הלילה הארוך ביותר" בבימויו של נדב שירמן. ב-2020 השתתף בסדרה טהרן בתפקיד אורח. ב-2022 החל להופיע בתפקיד ראשי בסדרת הטלוויזיה הקומית "חאנשי" בבימויה של עליזה חנוביץ'. בסדרה משחק מחלוף את דוד, סטודנט למתמטיקה, דתי, ומושא אהבתה של הדמות הראשית. על תפקידו בסדרה מועמד לפרס שחקן המשנה בדרמה קומית בטקס פרסי האקדמיה לטלוויזיה לשנת 2023. מחלוף השתתף בקמפיין של "הבורסה לתכשיטים" יחד עם אשתו, יעל אלקנה. מחלוף נשוי ליעל אלקנה, שחקנית ודוגמנית. השניים הכירו ב-2015 בסטודיו למשחק של יורם לוינשטיין והתחתנו ב-2021. הם מתגוררים בשכונת למד בתל אביב. בנוסף לעיסוק במשחק, מחלוף הוא גם מתאגרף מקצועי. טלוויזיה קולנוע תיאטרון מדיה וקבצים בנושא תומר מחלוף בוויקישיתוף תומר מחלוף, ברשת החברתית פייסבוק תומר מחלוף, ברשת החברתית אינסטגרם תומר מחלוף, במסד הנתונים הקולנועיים IMDb (באנגלית) תומר מחלוף, במיזם "אישים" לתיעוד היצירה הישראלית איתי סגל, "היה לי קשה עם הבחירה לשים את השיר 'אייכה' בסצנת סקס", באתר ynet, 6 בפברואר 2023 מחזור 2018 | יורם לוינשטיין, באתר web.archive.org, ‏2023-01-15 עליס בליטנטל, המראה מכאן שונה מאשר משם, באתר News1 מחלקה ראשונה, 25 באפריל 2018 מורה לחיים – תיאטרון באר-שבע, באתר web.archive.org, ‏2023-01-15 הצגה: שבעה, באתר מתנ"ס קרית מוצקין ננו שבתאי, באפקטיביות ובצניעות, "קב"ן" מצליחה לגעת באבסורד של תרבות שמקדשת מלחמה, באתר הארץ, 21 באוגוסט 2021 הקב"ן, באתר archive.habima.co.il מסעיר ומעורר מחשבה, באתר מודיעין ניוז, ‏2021-08-01 שיר מלחמה | קרן מקור, ‏2019-11-04 Tomer Machloof, ADD (באנגלית אמריקאית) הלילה הארוך ביותר, באתר כאן – תאגיד השידור הישראלי איתי סגל, "היה לי קשה עם הבחירה לשים את השיר 'אייכה' בסצנת סקס", באתר ynet, 6 בפברואר 2023 דורית אסרף מזרחי, הוכרזו המועמדים לטקס פרסי האקדמיה לטלוויזיה לשנת 2023, באתר כאן – תאגיד השידור הישראלי, 18 במרץ 2024 יפעת הללי אברהם, ‏הכי רומנטי שיש: יעל אלקנה ותומר מכלוף קטפו קמפיין, באתר ‏מאקו‏, 27 באוקטובר 2021 בר זגה, יעל אלקנה התחתנה עם בן זוגה, במדור "פנאי פלוס" באתר ynet‏, 4 באוגוסט 2021
I Don't Think About You

"I Don't Think About You" הוא שיר של הזמרת האמריקאית, קלי קלרקסון. השיר יצא, על ידי חברת התקליטים אטלנטיק רקורדס, ב-9 בפברואר 2018, כסינגל השני של אלבום האולפן השמיני שלה, Meaning of Life. השיר נכתב על ידי The Monarch, הארלו ומייקל פולק, והופק על ידי The Monarch ומייקל פולק. נכון לינואר 2023, השיר הושמע למעלה מ-13 מיליון פעמים ביוטיוב, ולמעלה מ-26 מיליון פעמים בספוטיפיי. מידע על הסינגל "I Don't Think About You" באתר מיוזיק בריינז מידע על היצירה "I Don't Think About You" באתר Discogs מילות השיר "I Don't Think About You" באתר Genius סרטון השיר "I Don't Think About You" באתר יוטיוב Kelly Clarkson - I Don't Think About You [Official Video], ארכיון מ-2022-11-12, נבדק ב-2023-01-07 I Don't Think About You, 2017-10-27, ארכיון מ-2021-11-16, נבדק ב-2023-01-07 "Kelly Clarkson – I Don't Think About You". Spotify. 9 בפברואר 2018. ארכיון מ-2019-01-23. נבדק ב-11 בפברואר 2018. {{cite web}}: (עזרה) "Kelly Clarkson – I Don't Think About You (Remixes)". Spotify. 23 במרץ 2018. ארכיון מ-2019-01-15. נבדק ב-24 במרץ 2018. {{cite web}}: (עזרה) "Hot/Modern/AC: Future Releases". All Access Music Group. אורכב מ-המקור ב-22 בינואר 2018. נבדק ב-22 בינואר 2018. {{cite web}}: (עזרה)
Giant (שיר של קלווין האריס וראג-אנ'-בון מאן)

"Giant" (בעברית: "ענק") הוא שיר של הדי ג'יי הסקוטי, קלווין האריס, והזמר-יוצר האנגלי, ראג-אנ'-בון מאן, שיצא, על ידי חברת התקליטים קולומביה רקורדס, ב-11 בינואר 2019. השיר נכתב על ידי ראג-אנ'-בון מאן, ג'יימי הרטמן, טרוי מילר וקלווין האריס, והופק על ידי קלווין האריס. נכון לינואר 2023, השיר הושמע למעלה מ-601 מיליון פעמים בספוטיפיי, ולמעלה מ-314 מיליון פעמים ביוטיוב. "Giant" נחשב בעיני מבקרים רבים לאחד השירים הטובים ביותר לשנת 2019. מידע על היצירה "Giant" באתר מיוזיק בריינז מידע על הסינגל "Giant" באתר מיוזיק בריינז מילות השיר "Giant" באתר Genius סרטון השיר "Giant" באתר יוטיוב מידע על השיר "Giant" באתר ספוטיפיי White, Jack (8 בינואר 2019). "Calvin Harris announces new single Giant with Rag'n'Bone Man. It is likened to the 2009 song by the Jonas brothers, sometimes referred to as "I am Shiyaan"". Official Charts Company. ארכיון מ-2019-01-09. נבדק ב-9 בינואר 2019. {{cite web}}: (עזרה) Giant (with Rag'n'Bone Man), 2019-01-11, ארכיון מ-2022-02-19, נבדק ב-2023-01-07 Calvin Harris, Rag'n'Bone Man - Giant (Official Video), ארכיון מ-2021-06-03, נבדק ב-2023-01-07 The biggest music collaborations of 2019 "Giant by Calvin Harris, Rag'n'Bone Man on Apple Music". Apple Music. 11 בינואר 2019. ארכיון מ-2019-02-25. נבדק ב-24 בפברואר 2019. {{cite web}}: (עזרה) "CALVIN HARRIS & RAG N BONE MAN "Giant" - (Radio Date: 11/01/2019)". radiodate.it. ארכיון מ-2019-04-21. נבדק ב-11 בינואר 2019. {{cite web}}: (עזרה) "BBC – Radio 2 – Playlist". BBC Radio 2. ארכיון מ-12 בינואר 2019. נבדק ב-12 בינואר 2019. {{cite web}}: (עזרה) "Hot/Modern/AC Future Releases". All Access Media Group. אורכב מ-המקור ב-14 בינואר 2019. נבדק ב-19 בינואר 2019. {{cite web}}: (עזרה) "Top 40/M Future Releases". All Access Media Group. אורכב מ-המקור ב-14 בינואר 2019. נבדק ב-19 בינואר 2019. {{cite web}}: (עזרה) "Dance/EDM Future Releases". All Access. All Access Music Group. אורכב מ-המקור ב-22 בינואר 2019. נבדק ב-22 בינואר 2019. {{cite web}}: (עזרה) "Giant (Audien Extended Remix) by Calvin Harris, Rag'n'Bone Man on Apple Music". Apple Music. במרץ 2019. ארכיון מ-2019-04-02. נבדק ב-1 במרץ 2019. {{cite web}}: (עזרה) "Giant (Remixes) - EP by Calvin Harris, Rag'n'Bone Man on Apple Music". Apple Music. 8 במרץ 2019. ארכיון מ-2023-01-07. נבדק ב-9 במרץ 2019. {{cite web}}: (עזרה)